open-index/open-wikipedia-markdown huggingface dataset:
Strelec (šach)

**Strelec** je ľahká figúra v šachu, približne rovnako silná, ako jazdec. Strelec sa pohybuje po diagonálach. Každý hráč na začiatku partie má dvoch strelcov, jedného na bielom poli a jedného na čiernom poli.
Symbolom strelca je 20px. Dizajn strelca pripomína Mitru, preto sa v angličtine prezýva *bishop* (slov. biskup)

Strelec je najsilnejší v strede šachovnice, kde kontroluje 14 polí. Na okraji šachovnice kontroluje iba 7 polí.

## Iné projekty

Kategória:Šachové kamene
Kategória:Šachové výhonky
Pešiak (šach)

thumb|Biely pešiak

**Pešiak** alebo staršie **sedliak** je v šachu najslabší kameň, ale s potenciálom premeniť sa na ľubovoľnú figúru okrem kráľa. V exoproblémoch sa dokonca môže zmeniť aj na kráľa. Relatívna sila pešiaka je 1. Symbolom pešiaka je 20px.

Pešiak je jediným kameňom v šachu, ktorý sa inak pohybuje, ak neberie súperov kameň a inak ak ho berie. Keď neberie kameň pohybuje sa o jedno políčko vertikálne vpred. Keď berie kameň, pohybuje sa o jedno políčko vpred diagonálne. Vpred je z pohľadu toho ktorého hráča. Keď sa pešiak nachádza v základnom postavení, môže sa pohnúť vertikálne o jedno alebo dve políčka. Pokiaľ pri dvojkroku prechádza cez políčko kontrolované súperovým pešiakom, súper ho môže vziať ťahom en passant.
Keď pešiak dosiahne líniu na opačnom konci šachovnice - čierny **1.** rad, biely **8.** rad, môže sa premeniť na ľubovoľnú figúru okrem kráľa. Väčšinou sa premieňa na dámu, výnimočne na inú figúru, obvykle jazdca.
Význam pešiakov výrazne rastie s ubúdajúcim materiálom. V koncovke výhoda jediného pešiaka môže znamenať rozhodujúcu výhodu. V pešiakovej koncovke môže rozhodujúcou výhodou aj výhoda tempa. V tej istej pozícii môže vyhrať tá strana, ktorá je na ťahu.

## Iné projekty

Kategória:Šachové kamene
Kategória:Šachové výhonky
Pílonosotvaré

**Pílonosotvaré** alebo **piliarotvaré** (), tzv. **piliarotvaré žraloky**, sú rad žralokov z nadradu Squalomorphi s jedinou recentnou čeľaďou **Pristiophoridae**, tzv. **piliarovité žraloky**. Hlavnými poznávacími znakmi sú: Zaoblené telo, dlhé rostrum (Rovnako ako u piliarov pripomína motorovú pílu) a ústa pod rostrom. Tvarom tela pripomínajú tieto žraloky veľmi piliare (tie sú však rajovidné drsnokožce), dokonca si ich potápači s piliarmi môžu aj spliesť. Na rozdiel od nich však piliarotvaré žraloky nemajú ústa na spodnej strane tela a žiabre majú po bokoch tela.

## Iné projekty
Bystrička

**Bystrička** môže byť:
* slivka domáca pravá (=bystrická slivka; *Prunus domestica* subsp. *domestica*) resp. jej plod
* sídlo:
** obec v okrese Martin, pozri Bystrička (okres Martin)
** miestna časť obce Ozdín (okres Poltár)
** miestna časť obce Radvaň nad Dunajom (okres Komárno)
* vodný tok:
** prítok Kamenca v povodí Tople, pozri Bystrička (prítok Kamenca)
** prítok Kuneradského potoka v povodí Rajčanky, pozri Bystrička (prítok Kuneradského potoka)
** prítok Oravy, pozri Bystrička (prítok Oravy)
** prítok Turca v povodí Váhu, pozri Bystrička (prítok Turca)
** prítok Vydrice pri Bratislave, pozri Bystrička (prítok Vydrice)
* dolina v Malej Fatre, pozri Dolina Bystrička

## Pozri aj
* Bystrica
* Bystřička
Ruská Voľa (rozlišovacia stránka)

**Ruská Voľa** môže byť:
* obec v okrese Vranov nad Topľou, pozri Ruská Voľa
* skrátene: obec okrese Stará Ľubovňa, pozri Ruská Voľa nad Popradom
Jasenovský potok

**Jasenovský potok** môže byť:

* prítok Jasenice v povodí Turca, pozri Jasenovský potok (prítok Jasenice)
* prítok Laborca, pozri Jasenovský potok (prítok Laborca)
* prítok Oľky v povodí Ondavy, pozri Jasenovský potok (prítok Oľky)
* prítok Oravy, pozri Jasenovský potok (prítok Oravy)
* prítok Rajčanky, pozri Jasenovský potok (prítok Rajčanky)

## Pozri aj
* Jaseňovský potok
Koncová hra (šach)

**Koncovka** alebo **koncová hra** je úsek šachovej partie, keď sú už výrazne zredukované materiálne sily oboch hráčov. Typologicky môže ísť o pešiakovú koncovku, keď obe strany okrem kráľov majú už len pešiakov, alebo majú aj ľahké, či dokonca ťažké figúry. Napriek zredukovanému materiálu, si koncová hra vyžaduje silné sústredenie a snáď ešte presnejšiu hru, ako v ostatných fázach partie, pretože aj tá najdrobnejšia nepresnosť vedie k prehre.
V koncovej hre, okrem materiálnych výhod hrá rozhodujúcu úlohu tempo. Tá istá pozícia môže byť vyhratá podľa toho, ktorý hráč je na ťahu - obvykle vyhrá ten, kto je na ťahu, ale dosť často sa vyskytuje aj situácia, keď sa hráč, ktorý je na ťahu dostane do nevýhody (tzv. nevýhoda ťahu - *zugzwang*).

Kategória:Šach
Tempo (šach)

**Tempo** je v šachu dôležitým stategickým pojmom. Hoci sú na začiatku partie sily oboch strán úplne vyrovnané, výhodou bieleho je, že má právo prvého ťahu a jeho prvý ťah má často rozhodujúci vplyv na charakter celej partie.

Tempo nadobúda rozhodujúci význam v koncovke, kde často o výhre alebo prehre v tej istej pozícii rozhoduje to, kto je na ťahu. Väčšinou je byť na ťahu výhodou, existujú však aj situácie, že je to nevýhoda.

Z hľadiska tempa je dôležité nerobiť zbytočné ťahy, viackrát po sebe ťahať tou istou figúrkou, ak sa na danú pozíciu dalo dostať jedným ťahom. V koncovke však môže ísť o taktický manéver, hlavne ak takto vieme dosiahnuť situáciu spomenutú vyššie, keď byť na ťahu je nevýhodou.

Ekonómia času, zbytočné nestrácanie tempa je základnou zásadou boja v otvorení. Keď to nie je nevyhnutné, je v zásade nesprávne v otvorení ťahať dvakrát tou istou figúrkou. Väčšinou je neúčelné sa predčasne hrnúť do boja z ťažkými figúrami. Menej hodnotné ľahké figúry a pešiaci ich môžu beztrestne ohrozovať a nútiť k ústupu, čím strácame tempo.
Preto napríklad otvorenie 1. e4 e5 2. Dh5? je veľmi zlým otvorením.

## Pozri aj
* Nevýhoda ťahu

Kategória:Šach
Hrana

**Hrana** môže byť: 

* miesto styku dvoch plôch predmetu alebo ostrý okraj predmetu
* spojnica vrcholov v teórii grafov, pozri hrana (teória grafov)
* album Marka Brezovského a Oskara Rózsu, pozri Hrana (album)
* dokumentárny film, *[[Hrana (4 filmy o Marekovi Brezovskom)]]*
Simultánka

**Simultánka** je exhibičné vystúpenie šachového majstra, ktorý hra súčasne na dvoch a viacerých šachovniciach proti viacerým hráčom. 

Pri väčšom počte šachovníc sú tieto umiestnené v kruhu a majster ku nim postupne pristupuje, vykoná svoj ťah a pokračuje k ďalšej šachovnici. Simultánka sa hrá obvykle tak, že majster má na všetkých šachovniciach biele figúrky. Traduje sa, že Alexandr Alexandrovič Alechin raz hral simultánku na dvoch šachovniciach, na jednej s bielymi a na druhej s čiernymi. Čoskoro zistil, že hrá sám proti sebe, na šachovnici kde bol čierny, opakovali jeho ťahy za bieleho a naopak. Keďže išlo o stávku, tak by finančne pri ľubovoľnom výsledku stratil. Preto schválne vo vyhranej pozícii obetoval dámu. Súperi sa ulakomili, mysliac si, že vyhrajú na oboch šachovniciach a začali hrať samostatne. Nakoniec na oboch šachovniciach dosiahol výhru.

## Pozri aj
*Simultánka (bridž)

Kategória:Šach
Jelšovec

**Jelšovec** môže byť:

* obec v okrese Lučenec, pozri Jelšovec (obec)
* potok v okrese Martin, pozri Jelšovec (potok)
* chránené územie, pozri Jelšovec (prírodná rezervácia)
Simultánka (bridž)

**Simultánka** v bridži je bridžový turnaj, ktorý sa hrá súčasne vo viacerých kluboch s tými istými rozdaniami. Hlavný organizátor turnaja zašle lokálnym organizátorom v zapečatenej obálke alebo v elektronickej podobe rozpis rozdaní. Lokálny organizátor tieto rozdania namieša a v určenom čase sa v kluboch rozdania odohrajú. Výsledky sa vyhodnotia v rámci klubu, ale zašlú sa aj hlavnému organizátorovi, ktorý ich vyhodnotí v rámci všetkých klubov. Vzhľadom na rozdielne polia v rámci klubu a všetkých klubov, sa môže stať, že pár ktorý sa v klube umiestnil horšie, v celkovom vyhodnotení sa umiestní vyššie. Na Slovensku sa medzinárodnej simultánky organizovanej Maďarským bridžovým zväzom pravidelne zúčastňuje Košický bridžový klub, pričom sa väčšinou zúčastňujú aj hostia z Michaloviec.

Kategória:Bridž
Hookov zákon

thumb|250px|right|Oblasť platnosti Hookovho zákona je medzi bodmi 1 a 2.
**Hookov zákon** (nesprávne: *Hookeov zákon*) opisuje vzťah medzi deformáciou pevného telesa vyvolanou pôsobením napätia a veľkosťou tohto napätia. V oblasti po medzu proporcionality, t. j. pre malé napätia je táto závislosť lineárna a deformácia je priamo úmerná napätiu materiálu. Je pomenovaný podľa Anglického vedca Roberta Hooka. Hookov zákon vyjadrený pre materiál namáhaný jednoosovým ťahom, alebo tlakom: 

 \varepsilon = \frac{\sigma}{E} \ 

* **ε** — pomerná deformácia materiálu = pomerné predĺženie [-]
* **σ** — mechanické napätie v ťahu [MPa]
* **E** — modul pružnosti v ťahu (Youngov modul) [MPa]

## Aplikácia
Po rozpísaní zákona s pomocou rovníc:

 \varepsilon = \frac{\Delta l}{l}  &nbsp;&nbsp;&nbsp;;&nbsp;&nbsp;&nbsp;  \sigma = \frac{F}{S} \ 

dostávame závislosť medzi silou a predĺžením závesu (s rovnomerným prierezom) namáhaného ťahom
 
 F = \frac{S.E}{l}.\Delta l = k.\Delta l  \ 

* **F** — sila deformujúca teleso [N]
* **S** — prierez telesa [m2]
* **E** — Youngov modul [Pa]
* **l** — dĺžka telesa [m]
* **Δ l** — predĺženie telesa [m]
* **k** — konštanta úmernosti – tuhosť telesa [N.m-1]

## Referencie

Kategória:Fyzikálne zákony
Kategória:Fyzika tuhého telesa
Kategória:Eponymické termíny vo fyzike
Hájsky potok

**Hájsky potok** môže byť:

* prítok Lopušnej v povodí Popradu, pozri Hájsky potok (prítok Lopušnej)
* prítok Rimavice v povodí Rimavy, pozri Hájsky potok (prítok Rimavice)
* prítok Rimavy, pozri Hájsky potok (prítok Rimavy)
* prítok Turca v povodí Váhu, pozri Hájsky potok (prítok Turca)
* prítok Turne v povodí Bodvy, pozri Hájsky potok (prítok Turne)
Ernst Florens Friedrich Chladni

**Ernst Florens Friedrich Chladni** (* 30. november 1756, Wittenberg – † 3. apríl 1827, Vroclav) bol významný nemecký prírodovedec. 

## Život
Ako syn právnika  Ernst Martin Chladniho študoval najprv na univerzite v Lipsku právo a promoval ako doktor filozofie. Po smrti svojho otca sa začal viac venovať muzikálnemu talentu a začal študovať experimentálnu akustiku na základoch a poznatkoch Leonard Eulera  a Daniel Bernoulliho. Chladni je známy pre svoje práce, ktoré boli základom akustiky. V roku 1787 uverejnil prvé poznatky o kmitaní pevných kruhových a kvadratických platní a na nich vznikajúcich obrazcoch, ktoré boli tvorené z jemného piesku. Tieto obrazce boli pomenované po ňom ako chladniho obrazce.

## Iné projekty
 

## Externé odkazy
* Život, dielo a odkaz Ernsta Chladného  na stránkach Monoskopu

Kategória:Nemeckí prírodovedci
Kategória:Nemecké osobnosti slovenského pôvodu
Oblasť žiarivej rovnováhy

**Oblasť žiarivej rovnováhy** alebo **vrstva žiarivej rovnováhy** je vnútorná časť Slnka, ktorá leží medzi jadrom a konvektívnou vrstvou. Rozprestiera sa vo vzdialenosti od 175 tisíc až po 490 tisíc kilometrov od stredu Slnka. Jej teplota je v rozsahu približne 7 – 2 miliónov Kelvinov. Oblasť žiarivej rovnováhy je tvorená slnečnou plazmou.

V tejto časti Slnka už nie sú teplota a tlak dostačujúce na to, aby dochádzalo k termojadrovým reakciám. V tejto oblasti už nijaké žiarenie nevzniká, ale prenáša sa od jadra smerom k povrchu Slnka. Tento prenos energie je veľmi pomalý. Napriek tomu, že fotóny sa pohybujú rýchlosťou svetla, neustále sú absorbované a emitované okolitou hmotou. Preto trvá tisíce až milióny rokov, kým cez túto oblasť prejdú. Neustálym pohlcovaním a absorbovaním zároveň klesá ich vlnová dĺžka. Do vrstvy žiarivej rovnováhy všetky fotóny vstupujú vo forme gama žiarenia, ale len veľmi málo sa ich vo forme gama žiarenia „pretlačí“ až na povrch. Ostatné sa počas prechodu touto vrstvou zmenia na röntgenové žiarenie, ultrafialové žiarenie, svetlo, infračervené žiarenie alebo rádiové žiarenie. Energia, ktorú tieto fotóny strácajú sa mení na tepelnú energiu častíc vrstvy žiarivej rovnováhy. Množstvo energie obsiahnutej vo vrstve žiarivej rovnováhy je také veľké, že keby aj termojadrové reakcie Slnka zrazu prestali, Slnko by ostalo svietiť ešte niekoľko miliónov rokov.

Hustota na dne tejto vrstvy je 20 g/cm3, na hornej hranici je to asi 0,2 g/cm 3

Kategória:Slnečná sústava
Kategória:Slnko
Stredná hra

**Stredná hra** je úsek šachovej partie medzi otvorením a koncovkou.
Ťažko možno jednoznačne určiť, kedy otvorenie prechádza do strednej hry a kedy stredná hra prechádza do koncovky.
Stredná hra orientačne začína, keď sú figúry aspoň jedného z hráčov dostatočne vyvinuté. Koncovka začína, keď dochádza k výraznej redukcii materiálu.
Hráči sa v strednej hre snažia využiť drobné výhody, ktoré dosiahli v otvorení. Hráč, ktorému sa podarí túto výhodu premeniť na materiálnu prevahu sa snaží zredukovať materiál na šachovnici, aby sa jeho materiálna výhoda zvýraznila v koncovke. Kým otvorenia a koncovky sú teoreticky dopodrobna preštudované, stredná hra je natoľko bohatá, že hlavne v nej ešte zostáva priestor na šachovú tvorivosť a predstavivosť.

## Pozri aj
* Stredná hra (otvorenie)

Kategória:Šach
Tempo (bridž)

**Tempo** v bridži je dôležitý takticko-strategický pojem. Hlavnou výhodou obrancov je, že majú právo štartu, čiže majú výhodu tempa. Dobrý štart je väčšinou základom úspešnej obrany. Tempo je dôležité najmä v beztromfových záväzkoch, kde v závislosti od toho, ktorá strana si skôr vypracuje dlhú farbu závisí, či bude záväzok splnený alebo porazený. Výnimočne je tempo nevýhodou. Hlavne hlavný hráč, keď z priebehu partie a licitácie vie kde sa nachádzajú kľučové karty, môže schválnym odovzdaním tempa a vpustením do zdvihu toho z obrancov, ktorého potrebuje môže záväzok splniť, lebo daný obranca hocičo zahrá, zadá zdvih, či zdvihy. Tento manéver sa nazýva vpustka.
Väčšinou však strata tempa znamená aj stratu partie. Hoci obrancovia napr. pri obrane 4 pikov majú štyri zdvihy do odtiahnutia, ak zadajú tempo, hlavný hráč sa môže zbaviť stratovej karty, či dokonca kariet a beznádejný záväzok nielenže splní, ale urobí aj nadzdvihy.

Vľavo je partia z BBO: Každý štart okrem pikového vedie k odovzdaniu tempa a k napchaniu záväzku. Štartuje východ a z licitácie nemá žiadne indície. Po ľubovoľnom štarte okrem pikového, hlavný hráč získa prvý zdvih, odtromfuje a na kára zahodí jeden pik a záväzok splní. V 19 stolovom turnaji splnenie tohoto záväzku prinieslo 91%.

Pri inom stole prebiehala licitácia takto: 
Pas-1-Pas-4
Pas-5!-Pas-5

Východ má indíciu - hláška 5znamená zádrž prvého kola v trefoch, juh hláškou 5vylúčil zádrž prvého kola v kárach a pikoch a severu v aspoň jednej z nich zádrž chýba, inak by licitoval ďalej. Východ vie že by nemal štartovať trefom a môže si vybrať medzi pikovým a károvým štartom.

V tomto extrémnom príklade, ak by sa hral beztromfový záväzok, linka ktorá je na výnose, získa prvých 8 zdvihov. Výhoda tempa prináša rozdiel troch zdvihov.

Kategória:Bridž
Koncovka

**Koncovka** môže byť:
*očakávaná záverečná fáza, úspešné zakončenie niečoho (najmä v športe)
*v technike: koncový diel (napr. kábla, hadice)
*staršie: posledné číslo z viacmiestneho radu čísiel (napr. v lotérii)
*v gramatike: staršie označenie pre gramatickú príponu (teda gramatickú morfému majúcu podobu prípony), pozri koncovka (gramatika)
*v šachu a bridži: koncová hra, pozri koncová hra (šach), koncová hra (bridž)
*v hudbe: ľudový drevený dychový nástroj, jednoduchá píšťala bez hmatových otvorov, pozri koncovka (píšťala)
Košický bridžový klub

**Košický bridžový klub** je bridžový klub s dlhoročnou tradíciou. V súčasnosti je to na Slovensku klub s najväčším počtom členov. Košickí hráči v rokoch 2003 až 2006 a 2010 až 2016 vyhrali Slovenskú bridžovú ligu, v roku 2004 vyhrali Otvorené majstrovstvá Slovenska družstiev, 2004 vyhrali súťaž družstiev Avas Cupa v Miškovci.

Košický klub každoročne v máji organizuje Veľkú cenu Košíc pod patronátom primátora Košíc.

Organizuje pravidelné priateľské zápasy družstiev s bridžovým klubom Miškovec. Ide o zápasy troch družstiev z Košíc a troch družstiev z Miškovcakaždé proti každému. Zápasy sa konajú dvakrát ročne, raz v Košiciach a raz v Miškovci. Víťaz zápasu získava putovný pohár, po piatich víťazstvách mu pohár zostáva natrvalo. Zápasy sa s menšími prestávkami konajú od roku 1969. Na jar tohto roka sa zápas bude prvýkrát v Miškovci hrať pod záštitou primátora Miškovca.

Klub sa každoročne zúčastňuje bridžovej simultánky, organizovanej Maďarským bridžovým zväzom a celosvetovej simultánky Svetovej bridžovej federácie.

## Hráči
Košický bridžový klub má 93 registrovaných členov, aktívne v klube hráva do 40 kmeňových hráčov, sporadicky tu hrávajú aj hráči z Michaloviec, Užhorodu a Česka.

### Najúspešnejší hráči
Medzi najúspešnejších hráčov klubu, nepočítajúc legionárov, patria:
* Karol Lohay – medzinárodný majster
* Martin Vodička – národný majster
* Vladimír Munka – národný majster

### Legionári
Od roku 2010 hrá za klub družstvo *Légia Košice*, pod vedením kapitána Eduard Velecký. V družstve sa vystriedalo viacero hráčov zo západného Slovenska a z Česka. Niekoľko rokov hral za družstvo aj kmeňový hráč Karol Lohay. Légia Košice je základom Slovenskej bridžovej reprezentácie.

### Ostatní hráči
* Tibor Menyhért – národný majster, rozhodca, učiteľ bridžu

### Košické osobnosti, ktoré hrávali v KBK
* Ján Kňazovický
* Rudolf Bauer
* Jozef Burian

## Referencie

## Externé odkazy

* Stránka Košického bridžového klubu

Kategória:Bridž na Slovensku
Kategória:Šport v Košiciach
Strelec

**Strelec** môže byť:
*osoba strieľajúca alebo zaoberajúca sa streľbou (pre zábavu, ako poľovník, športovo a pod.), pozri streľba
*hráč strieľajúci na bránu alebo hráč, ktorý dal gól či kôš
*príslušník pechotného útvaru v niektorých armádach, pozri strelec (armáda)
*príslušník prvej ruskej stálej pechoty vyzbrojenej strelnými zbraňami, pozri strelci (Rusko)
*deviate znamenie zvieratníka, pozri Strelec (znamenie)
*Strelec (súhvezdie)
*Strelec (trpasličia eliptická galaxia)
*Strelec (trpasličia nepravidelná galaxia)
*Hviezdny oblak Strelec
*figúrka v šachu, pozri strelec (šach)
*film, pozri Strelec

## Pozri aj
*rameno Strelca
Reexport

**Reexport** je obchodná transakcia spočívajúca v nákupe určitého tovaru v jednej krajine so zámerom jeho ďalšieho predaja v inej krajine. 

Reexport môže byť:
*priamy: Tovar nakúpený v jednej krajine sa vyvezie do ďalšej krajiny bez toho, aby prekročil hranice štátu, v ktorom má subjekt uskutočňujúci reexport sídlo. 
*nepriamy: Tovar nakúpený v jednej krajine je dovezený do krajiny reexportéra (subjektu realizujúceho reexport) a potom sa vyvezie do inej krajiny.

Kategória:Obchod
Jed (rozlišovacia stránka)

**Jed** alebo **JED** môže byť:
*v chémii: pozri jed 
*album od Goo Goo Dolls, pozri Jed (album)
*textový editor používajúci S-Lang, pozri JED (textivý editor)
*King Abdulaziz International Airport (kód IATA)
*level editor pre Star Wars Jedi Knight: Dark Forces II, pozri JED (level editor)
*japonský spevák, pozri Jed (japonský spevák)
*prezývka fiktívneho prezidenta USA v seráli Západné krídlo, pozri Josiah Bartlet
*skratka:
**Joint Exercise Division
**Journal of Electronic Defense
**Journal of Esthetic Dentistry

## Pozri aj
*Jed the Humanoid (postava a pieseň  Grandaddy)
Córdobský emirát

[thumb|Mapa Európy v roku [814]]
**Córdobský emirát** (756 - 929) bol emirát na území dnešného Španielska. Zaberal približne 80% Pyrenejského polostrova, v roku 756 ho vyhlásil Abdarrahmán I., zakladateľ arabskej  dynastie Umajjovcov. 

Hlavným mestom emirátu bola Córdoba, kde v tomto období vznikla Mezquita - veľká mešita - ktorej základom sa stal od kresťanov odkúpený kostol San Vicente a ďalšie významné stavby. Mesto sa stalo najvýznamnejším sídlom na Pyrenejskom polostrove.

## Vládcovia (neúplné)
* Abd ar-Rahmán I., 1. emir Córdobskeho emirátu
* Abd ar-Rahmán II., 4. emir Córdobského emirátu
* Abd ar-Rahmán III., 8. emir Córdobského emirátu

Kategória:Dejiny Španielska
Pávie oko

**Pávie oko** môže byť:
*kresba na pávom chvoste podobná oku
*ľudový názov pre motýle majúce na krídlach kresby podobné oku:
**motýle čeľade okáňovité (Saturniidae)
**babôčka pávooká (Inachis io, Namphalis io)
**lišaj pávooký (Smerinthus ocellatus)

## Pozri aj
*pávie očko (ľudový názov pre akvarijnú rybku menom gupka dúhová)
Simultánne tlmočenie

**Simultánne tlmočenie** alebo menej správne 
**simultánny preklad** je druh tlmočenia. 

V skutočne simultánnom tlmočení, tlmočník počúva rečníka, paralelne jeho prejav prekladá a hovorí ho do mikrofónu. V užšom zmysle a veľmi často sa ako simultánne tlmočenie označuje len kabínkové simultánne tlmočenie, teda tlmočenie a elektroakustická sústava, slúžiace v konferenčných sálach na dorozumievanie na medzinárodných zasadaniach. Hovorený prejav sa tu prenáša do tlmočníckej kabíny a v nej sa ihneď paralelne tlmočí. Simultánne tlmočenie vo svojom štandardnom formáte vyžaduje kvôli mimoriadne vysokej náročnosti a veľkému kognitívnemu zaťaženiu prácu dvoch tlmočníkov, ktorí sa pri tlmočení striedajú. Nevyhnutné je technické vybavenie, ktoré zabezpečujú špecializované firmy. Skladá sa zo samotnej kabíny (neraz prenosnej), dvoch tlmočníckych konzol, užívateľských staničiek, zvukovej aparatúry a vysielača.   

Niekedy sa za simultánne tlmočenie pokladá aj súbežné čítanie dopredu pripraveného prekladu prejavu, ale v tomto prípade nejde o skutočné simultánne tlmočenie ale o tzv. **tlmočenie z listu**. Ďalšou špecifickou formou tlmočenia je tzv. **šušotáž**, ide o simultánne tlmočenie zdrojového textu priamo do ucha klienta šepkaním. 

## Zaujímavé zdroje
http://www.sapt.sk/dokumenty-a-rady/rady-a-tipy 

Kategória:Translatológia
Pálijský kánon

**Pálijský kánon** alebo (menej často) **Pálíjský kánon** alebo **Palijský kánon** je najznámejšia verzia súboru budhistických posvätných textov Tripitaka v Páli Tipitaka.

Texty sa po Budhovej smrti predávali ústne, okolo roku 30 pred Kr. boli prvýkrát zapísané na Srí Lanke. Sú napísané v jazyku pálí a tvoria kánon školy théraváda. Mnoho spisov Pálijského kánonu sa často s menšími rozdielmi nachádza aj v kánonoch iných budhistických škôl zapísaných v sanskrite, čínštine, alebo iných jazykoch.

Niekedy sa spolu s Pálijským kánonom uvádzajú aj post-kánonické pálijské texty, ktoré prísne vzaté nie sú jeho súčasťou, ale sú dôležité pre théravádovú tradíciu. Sú to napríklad komentáre, hlavne od Buddhaghósu, Buddhadattu a Dhammapalu, alebo spis Milindapaňha (*Milindove otázky*), v ktorom spolu diskutujú mních Nagasena a kráľ Menandros/Milinda, vládca helénistického grécko-baktrijského kráľovstva, ktoré sa v 2. storočí pred Kr. rozkladalo na území dnešného Afganistanu.

## Delenie Pálijského kánonu
* **[[Vinajapitaka]]** *(Kôš disciplíny)*
** *[[Suttavibhanga]]* *(Sútrový oddiel)*
*** *[[Mahávibhanga]]* *(Veľký oddiel)* alebo *[[Bhikkhuvibhanga]]* *(Oddiel o mníchoch)*
*** *[[Bhikkhunívibhanga]]* *(Oddiel o mníškach)*
** *[[Khanda]]* *(Časti)*
*** *[[Mahávagga]]* *(Veľká skupina)*
*** *[[Čúlavagga]]* *(Malá skupina)*
** *[[Parivára]] (Doplnok)* alebo* [[Parivárapátha]] (Doplnkové čítanie)*
* **[[Suttapitaka]]** *(Kôš náuky, Kôš sútier)*
** *[[Díghanikája]] (Súbor dlhých)*
** *[[Madždžhimanikája]] (Súbor stredných)*
** *[[Sanjuttanikája]] (Súbor skupín)*
** *[[Anguttaranikája]] (Súbor postupných)*
** *[[Khuddakkanikája]] (Súbor malých)*
*** *[[Khuddakapátha]] (Malé čítania)*
*** *[[Dhammapada]] (Verše o [[dharma|dharme]])*
*** *[[Udána]] (Výroky)*
*** *[[Itivuttaka]] (Tak bolo povedané)*
*** *[[Suttanipáta]] (Súhrn náuky)*
*** *[[Vimánavatthu]] (O božských palácoch)*
*** *[[Pétavatthu]] (O hladných dušiach zomrelých)*
*** *[[Théragátha]] (Spevy starých mníchov)*
*** *[[Thérígátha]] (Spevy starých mníšok)*
*** *[[Džátaka]] (Zrodenie)*
*** *[[Niddésa]] (Vysvetlivky)*
*** *[[Patisambhidámagga]] (Cesta presného rozlišovania)*
*** *[[Apadána]] (Významné činy)*
*** *[[Buddhavansa]] (Postupnosť budhov)*
*** *[[Čárijápitaka]] (Kôš konania)*
* **[[Abhidhammapitaka]]** *(Kôš scholastiky)* alebo **Sattapakarana** *(Sedem traktátov)*
** *[[Dhammasangani]] (Triedenie jednotlivín)*
** *[[Vibhanga]] (Oddiely)*
** *[[Kathávatthu]] (Dišputácie)*
** *[[Puggalapaňňatti]] (O poznaní osobnosti)*
** *[[Dhátukatha]] (Rozprava o praprvkoch)*
** *[[Jamaka]] (Dvojice)*
** *[[Patthána]] (Počiatky)* alebo *Patthánapakarana (Traktát o počiatkoch)* alebo *Mahápakarana (Veľký traktát)*

## Iné projekty

Kategória:Posvätné texty budhizmu
Vinajapitaka

**Vinajapitaka** (-pálijský kmeň; význam: *kôš disciplíny*) alebo **Vinajapitakam** (-pálijský nominatív) je prvý z troch "košov" Tripitaky. Obsahuje zásady budhistickej mníšskej rehole, príkazy a zákazy a rozprávania o okolnostiach ich vzniku a ustanovenia.

Kategória:Posvätné texty budhizmu
Astúrske kráľovstvo

thumb|Mapa Európy v roku 814 (s početnými chybami)
**Astúrske kráľovstvo** bolo malé nezávislé kresťanské územie v hornatých oblastiach Astúrie (sever Pyrenejského polostrova). 

Astúrske kráľovstvo (v podstate prvotný základ dnešného Španielska) vzniklo, keď sa Vizigótovi Pelayovi podarilo v rokoch 718722 dobyť maličké územie v dnešných astúrskych horách od moslimov. Toto územie sa postupne rozrastalo, až sa v 10. storočí (po dočasnom rozdelení) pretvorilo na Leónske kráľovstvo. Astúrski králi sa považovali za nástupcov vizigótskych kráľov v Hispánii.

Toto nezávislé územie spočiatku nemalo žiadne sídelné mesto - neskôr sa ním stalo Oviedo. Po vzniku tzv „duerskej pustiny“ (údolie rieky Duera, ktoré sa pre sucho a následný hladomor v rokoch 751756 vyľudnilo) a po vybudovaní hradov v Conchas de Haro, chrániacich jediný možný prístup pre prípadný moslimský útok, rýchlo získavalo na význame.

## Vládcovia Astúrskeho kráľovstva
thumb
*Pelayo (718737) 
*Favila alebo Fáfila (737739) 
*Alfonz I., Katolícky (739757) *Sám sa vyhlásil za prvého kráľa Astúrie*
*Fruela I. (757768) 
*Aurelio (768774) 
*Silo (774783) 
*Mauregato (783789) 
*Vermudo I., el Diácono (789791) 
*Alfonso II., el Casto (791842) 
*Ramiro I. (842850) 
*Ordoño I. (850866) 
*Alfonso III. (866910) 
*Fruela II. Astúrsky 910925 a Leónsky 924925.

## Iné projekty


Kategória:Dejiny Španielska
Ostroňotvaré

**Ostroňotvaré** () je rad žralokov z nadradu Squalomorphi so šiestimi recentnými čeľaďami. Pre žraloky tohto radu sú typické tieto znaky: krátke rostrum, zaoblené telo a ústa pod rostrom. Ostroňotvaré sú pomenované podľa toho, že všetci jej zástupcovia, zvlášť ich najtypickejší – ostroňovité – majú pri báze chrbtových plutiev plutvové ostne.

## Iné projekty
Suttapitaka

**Suttapitaka** (-pálíjský kmeň; význam: *kôš náuky* alebo *kôš sútier*; iné názvy: pálijský nominatív: **Suttapitakam**, sanskritský kmeň **Sútrapitaka**, sanskritský nominatív **Sútrapitakam**) je druhý z troch "košov" Tripitaky. Nachádzajú sa v ňom Budhove rozpravy, rozpravy a príležitostné ponaučenia. Delí sa na päť zbierok (nikáj), obsahuje viac ako 10 tisíc sútier.

Kategória:Posvätné texty budhizmu
Abhidhammapitaka

**Abhidhammapitaka** (-pálíjský kmeň; význam:*kôš scholastiky, vyššieho učenia*; iné názvy: pálijský nominatív: **Abhidhammapitakam**, sanskritský kmeň: **Abhidharmapitaka**, sanskritský nominatív: **Abhidharmapitakam**) je súbor budhistických scholastických textov z obdobia 3. storočia pred Kr. až 3. storočia po Kr. Bol kodifikovaný v 5. storočí. Je posledný tretí „kôš“ Tripitaky, súboru posvätných budhistických textov. Tvorí ho 7 kníh.

Systematicky rozpracováva a vykladá sútry Suttapitaky. Bola ku kánonu pridaná neskôr. Niektoré časti Abhidhammapitaky boli vytvorené až neskoro po zostavení pôvodného Pálijského kánonu (napr. Káthavatthu z doby cisára Ašóku). Vznikala asi postupne z tzv. matríc (*mátrka, mátika*): stručných osnov, zhustených komentárov a konspektov, z ktorých najstaršie pravdepodobne pochádzajú ešte z Budhových čias.

## Referencie

Kategória:Posvätné texty budhizmu
Štruktúrna geológia

náhľad|Vrásy a zlomy sú typickými objektmi študovanými na odkryvoch štruktúrnymi geológmi. Zvrásnené bridlice a kvarcity skupiny Meguma, blízko mesta Ovens, Nova Scotia, Kanada.
**Štruktúrna geológia** je vedný odbor geológie, ktorý sa zaoberá rozložením horninových telies pomocou štúdia geologických štruktúr v priestore, študuje najmä ich vznik a vývoj. Je to interdisciplinárna veda, zahŕňajúca v sebe znalosti z geomorfológie, tektoniky a metamorfných procesov. Na zistenie veku, kedy sa niektorý útvar vymodeloval, využíva geochronológiu. Pri štúdiu deformácie hornín používa metódy štruktúrnej analýzy, ktorú aplikuje pri analýze zmeny tvarov horninových telies. Má význam aj pri vyhľadávaní nerastných surovín, kde sa využíva napr. pri vyhľadávaní štruktúrnych pascí na uhľovodíky, najmä ropy a plynu, pri sledovaní rudných štruktúr, napr. rudných žíl. Pri tom je potrebné analyzovať údaje zo zemského povrchu, vrtov, seizmických alebo iných geofyzikálnych meraní. V súčasnosti sa v štruktúrnej geológii vo zvýšenej miere začína využívať 2D/3D analógové aj počítačové modelovanie.

## Metódy výskumu
Štruktúrnogeologický výskum možno rozdeliť na niekoľko základných metód:
* geometrická alebo orientačná analýza - najzákladnejšia metóda analyzuje priestorové a orientačné dáta, používa stereografické projekcie, zhromažďuje a vyhodnocuje informácie získané terénnym výskumom, z máp alebo GIS
* deformačná analýza - popisuje a klasifikuje štruktúry a úzko nadzväzuje na kinematickú aj orientačnú analýzu
* kinematická analýza - popisuje ako boli horniny deformované, rekonštruuje deformačné dráhy a umožňuje klasifikáciu štruktúr
* dynamická analýza - na základe pozorovaných deformačných štruktúr odvodzuje napätia, ktoré spôsobovali deformáciu
* fyzikálne experimenty a numerické modelovanie - sú doplnkové metódy, ktoré pomáhajú objasniť fungovanie geologických javov, ak majú byť ich výsledky správne, musia zodpovedať javom pozorovaným v prírode

## Referencie

## Externé odkazy
* Marko, F., Jacko, S.: ''Štruktúrna geológia I (Všeobecná a systematická).''  Vydavateľstvo Harlequin ISBN 80-88896-36-3, Košice 1999, 181 s. - učebnica štruktúrnej geológie
Interpunkcia

**Interpunkcia** (iné názvy: **interpunkčné znamienka**, **rozdeľovacie znamienka**) sú grafické znaky, ktoré nemajú fonetickú ani lexikálnu hodnotu a používajú sa na členenie textu v pravopise. Pri čítaní nahlas sa prejavujú zmenou intonácie a prestávkami v texte. 

Každé interpunkčné znamienko podľa svojej povahy plní v texte *vyčleňovaciu*, *pripájaciu* alebo *odčleňovaciu* funkciu.

## Tabuľka slovenských interpunkčných znamienok

Bodka, čiarka, otáznik, výkričník, dvojbodka, bodkočiarka a tri bodky sa píšu bez medzery hneď za slovom. Medzera sa robí až za nimi. Text, vložený do zátvoriek alebo úvodzoviek, sa medzerou od týchto interpunkčných znamienok neoddeľuje. Ak v texte nasledujú dve interpunkčné znamienka po sebe (napr. bodka a čiarka či výkričník a otáznik), medzera medzi ne nepatrí.

## Referencie

## Pozri aj
* diakritické znamienko

## Externé odkazy

* Jazyková poradňa: interpunkcia
Brána

**Brána** môže byť:
* v architektúre: 
** hlavný vstup do uzatvoreného architektonického komplexu, pozri brána (hlavný vstup)
** len konštrukcia, ktorá takýto vstup uzatvára, vráta, pozri dvere
** každý jednoduchý, iba preklenutý vchod (nemusí sa ani zatvárať)
* prenesene: miesto vstupu (napr. nákazy), symbol vstupu, pozri brána (hlavný vstup)
* v geografii: 
** výrazná vhĺbená geomorfologická jednotka, ktorá spája dve susedné vhĺbené geomorfologické jednotky väčšieho plošného rozsahu, pozri brána (geografia)
** názov niektorých dôležitých priechodov v horstve, porta (napr. Devínska brána)
** hlavne v minulosti: každý vchod/prechod v prírode, najmä v hustom lese či na hraniciach vytvorený vysekaním okolia cesty v lese (tzv. *porta terrae*)
** vrch vo Vtáčniku (), pozri Brána (vrch vo Vtáčniku)
* v archeológii: hlavný vstup do uzavretého architektonického komplexu, pozri brána (archeológia)
* v športe: pri bránkových športových hrách ohraničený priestor, ktorý je cieľom útoku, synonymum: bránka, pozri bránka
* v informatike:
** sieťový priechod
** port, pozri port (hardvér)

## Pozri aj
* brány, poľnohospodárske náradie na povrchové kyprenie ornice, drvenie hrúd a ničenie buriny
Zásada

**Zásada** môže byť:
*chemická látka, opak kyseliny, pozri zásada (chémia)
*individuálne pevné pravidlo alebo názor pre konanie, správanie
*zákonitosť či základná myšlienka, podľa ktorej je niečo štruktúrované, pôsobí a pod.
*nárečovo: postriežka
*mestečko v Česku v okrese Jablonec nad Nisou, pozri Zásada (okres Jablonec nad Nisou)
*mestská časť Kadane v Česku v okrese Chomutov, pozri Zásada u Rašovic
*miestna časť obce Pěnčín v Česku v okrese Liberec, pozri Zásada (Pěnčín)
Bodkočiarka

**Bodkočiarka** alebo zastarano **stredník** (**;**) je interpunkčné znamienko. Používa sa na členenie zložitých viet namiesto bodky alebo čiarky; svojím významom stojí medzi nimi.

## Použitie bodkočiarky v slovenčine
V slovenčine sa bodkočiarka píše pred tou časťou jednoduchej vety alebo súvetia, ktorá podáva vysvetlenie predchádzajúcej časti: 
:* „Plodom života nemusí byť dielo; život sám môže byť dielom.“*
V jednoduchej vete oddeľuje vysvetľovací prístavok: 
: *„Wikipédia je otvorené žriedlo vedomostí; slobodná encyklopédia.“*
Oddeľuje časti výpočtov, ak ide o skupiny, ktorých členy spolu významovo tesnejšie súvisia:
:* „K stavovcom patria: kôň, krava, pes; šťuka, sumec a pod.“*
V súvetiach oddeľuje väčšie časti kvôli prehľadnosti: 
:*„Hore na bruchu ucítil slabé svrbenie; na chrbte sa opatrne zošuchol k záhlaviu postele, aby lepšie zodvihol hlavu; objavil miesto, kde ho to svrbelo, bolo posiate drobnými bielymi bodkami, ale nevedel, čo to má znamenať; jednou nožičkou si chcel to miesto ohmatať, ale okamžite ju stiahol naspäť, lebo pri tom dotyku mu po celom tele prebehli zimomriavky.“* (Franz Kafka, *[[Premena (poviedka)|Premena]]*)
Používa sa aj vo výpočtoch uvádzaných ako samostatné odseky (tu niekedy možno použiť aj čiarku):

## Použitie bodkočiarky v iných jazykoch
V gréčtine a staroslovienčine vyznačuje bodkočiarka otázku. Väčšie vetné úseky a skupiny vo výpočtoch oddeľuje v gréčtine bodka v strede · (Unicode 00B7).

Kategória:Interpunkcia
Jumping Drums

**Jumping Drums** je česká hudobná skupina bubeníkov založená v roku 2000. Základný tím tvorí spravidla 4-6 bubeníkov. 

## Diskografia
* [2004] Rytmy duše
*# *Torame*
*# *Muoni*
*# *Latome*
*# *Zero*
*# *Koe*
*# *Sítae*
* [2004] Rhythmania
*# *Entering*
*# *Taiko*
*# *Karavana*
*# *Hanibal*
*# *Imperator*
*# *Blbato Grande*
*# *Meddel*
*# *Amazonka*
*# *Crazy Bananas*
*# *Rudiments*
*# *Drumland*
*# *Entering*
* [2003] Symbioza

## Externé odkazy
* - nová oficialna stránka

Kategória:České hudobné skupiny
Kompozičný bridž

**Kompozičný bridž** je skladanie a riešenie bridžových problémov alebo bridžových skladieb, v ktorých riešiteľ je v úlohe hlavného hráča, vidí karty väčšinou linky NS a je povedané, aký prišiel štart. Úlohou riešiteľa, je záväzok splniť, bez ohľadu na to, ako sú rozdelené karty u obrancov. Kompozičný bridž je podobnou disciplínou, ako kompozičný šach.

Niekedy je uvedený i priebeh licitácie. Riešenie bridžových problémov je aj dobrým tréningom na praktickú hru. V reálnej partii však majú hráči na odohranie celej partie cca 7 minút, takže hlavný hráč sa musí rozhodnúť relatívne rýchlo.

Štart piková 10. Zohrávku treba naplánovať tak, aby bol záväzok v každom prípade splnený. Keďže východ otvoril, má aspoň 12 HCP.

Bridžový problém môže byť aj licitačný. Vtedy vidíme iba svoje karty, vidíme doterajší priebeh licitácie a máme vybrať optimálnu hlášku. Licitačné problémy však nemávajú jednoznačné optimálne riešenie.

Kategória:Bridž
Oliver Cromwell

**Oliver Cromwell** (* 25. apríl 1599, Huntingdon, Anglicko – † 3. september 1658, Londýn) bol anglický štátnik, ktorý najskôr ako podriadený a neskôr ako vrchný veliteľ viedol počas anglickej revolúcie armády anglického parlamentu proti kráľovi Karolovi I., neskôr vládol na Britských ostrovoch ako Lord Protector od roku 1653 do svojej smrti v roku 1658. Pôsobil súčasne ako hlava štátu a hlava vlády nového republikánskeho spoločného štátu.

V roku 2002 bol v ankete BBC zvolený 10. najväčším Britom. Jeho opatrenie proti írskym katolíkom býva označované ako genocída (alebo takmer genocída)  a v Írsku je tvrdo kritizovaný.

## Životopis
Pochádzal z rodiny drobného šľachtica. O prvých 40 rokoch jeho života sa nevie veľa, pretože prežili iba štyri jeho osobné listy, spolu so zhrnutím prejavu, ktorý predniesol v roku 1628.

V rokoch 1628 – 1629 a 1640 – 1642 bol členom parlamentu.
V rokoch 1642 - 1648 viedol občiansku vojnu medzi kráľom Karolom I. a parlamentom. Parlament vo vojne zvíťazil. Kráľ bol popravený ako "zradca národa". Vtedy v Anglicku na chvíľu vládol parlament. Ten však nebol jednotný, a preto ho Oliver Cromwell rozpustil a začal vládnuť ako lord protektor (diktátor).

Zomrel na maláriu, ktorou sa nakazil v Írsku, a obličkové kamene. Krátko predtým zomrela jeho obľúbená dcéra Elisabeth.

Cromwellov syn Richard bol ako jeho nástupca neúspešný, preto v apríli 1659 rezignoval a odišiel do exilu do Paríža. V roku 1660 zasadol na trón syn popraveného kráľa, Karol II.

## Referencie


## Iné projekty

## Externé odkazy
* Oliver Cromwell po slovensky
* Oliver Cromwell
* Oliver Cromwell na University of Cambridge 
* Oliver Cromwell vo World History Database 
* The Cromwell Association
* Cromwellovo múzeum v Huntingdone 
* Biografia na British Civil Wars & Commonwealth website 

Kategória:Vládcovia Anglicka
Kategória:Britskí slobodomurári
Kategória:Úmrtia na maláriu
Kategória:Pochovaní vo Westminsterskom opátstve
Kategória:Absolventi University of Cambridge
Svietiplyn

**Svietiplyn** je syntetická zmes vodíka  (H2) a uhľovodíkových plynov, ktorá vzniká pri pyrolýze kamenného uhlia alebo rašeliny.

Používal sa na plynové osvetlenie, keďže pri jeho horení vzniká jasnejší plameň než pri horení zemného plynu  alebo vodného plynu. Uhľovodíkovými zložkami sú najmä metán (CH4) a etylén (C2H4). Svietiplyn sa prestal v domácnostiach používať, keďže je jedovatý (často dochádzalo k otravám), má nižšiu výhrevnosť ako zemný plyn a bolo ho na rozdiel od zemného nutné umelo vyrábať.

## Základné vlastnosti
V tabuľke je uvedené obvyklé zloženie svietiplynu a niektoré jeho ďalšie vlastnosti.

Kategória:Palivá
Kategória:Plyny
Pelayo

thumb|250px|Monument na počesť Pelaya v Covadonge
**Pelayo** († 737) bol pôvodne vizigótskym šľachticom, ktorý sa po zničení Vizigótskej ríše ukryl v hornatých oblastiach Astúrie. Tu sa spojil s Kantábrijčanmi a v rokoch 718 – 722 sa im podarilo získať malé nezávislé územie na severe Pyrenejského polostrova – tzv. Astúrske kráľovstvo, ktorému vládol až do svojej smrti. Za prvého astúrskeho kráľa je však niektorými historikmi považovaný až jeho zať Alfonz I. Rovnako jeho vizigótske korene sa dnes považujú za sporné, pravdepodobne si ho zvolili samotní Astúrčania. 

Táto historická postava je opradená mnohými legendami a je španielskym národným hrdinom. Legendy sú spojené najmä s víťazstvom v Bitke pri Covadonge v roku 722, pri ktorej porazil arabskú trestnú výpravu. Ukazuje sa však, že v skutočnosti išlo len o málo významný incident medzi dvomi malými skupinami, kde počet všetkých bojovníkov s veľkou pravdepodobnosťou nepresiahol 200. Historický význam má najmä v tom, že išlo o prvé víťazstvo kresťanov nad moslimami po takmer desiatich rokoch. Legendu z nej urobil apokryfný a z veľkej časti vymyslený zápis v kronike Alfonza III.

## Iné projekty

Kategória:Astúrske kráľovstvo
Alfonz I. (Astúria)

[thumb|right|200px|Socha Alfonza I. v [Madride]]**Alfonz I.** bol prvým „oficiálnym“ kráľom Astúrskeho kráľovstva, na ktorého čelo nasúpil v roku 739 a vládol do roku 757. Pred ním však tomuto územiu vládli jeho svokor Pelayo (718-737) a Favila (737-739). Za jeho vlády Astúrske kráľovstvo nadobudlo v regióne väčší význam: precestoval široké okolie, vyhľadal osobne veľké množstvo kresťanských osadníkov a presťahoval ich do Astúrie, kde sucho a hladomor, ktorý v období jeho vlády prepukol, neboli také kruté. Tým svoje kráľovstvo výrazne posilnil a zväčšil počet jeho obyvateľov, ktorí sa vzápätí zapojili do jeho opevňovania pred možným moslimským vpádom (dnešná Kastília, predtým Bardulia).

## Iné projekty

Kategória:Astúrske kráľovstvo
Bernard Ferdinand Lyot

**Bernard Ferdinand Lyot** (* 27. február 1897, Paríž, Francúzsko – † 2. apríl 1952, Káhira, Egypt) bol francúzsky astronóm.

O astronómiu sa začal zaujímať v roku 1914. Zaobstaral si štvorpalcový ďalekohľad, ktorý čoskoro vylepšil na šesťpalcový. Po ukončení štúdií v roku 1918 pracoval nasledujúcich 11 rokov ako asistent na École Polytechnique. Na Parížskej univerzite študoval inžinierstvo, fyziku a chémiu. 

Od roku 1920 až do svojej smrti pracoval na Meudonskom observatóriu. V 30-tych rokoch bol považovaný za experta v oblasti polarizovaného a monochromatického svetla. Venoval sa aj pozorovaniu planét. Pomocou merania polarizácie svetla objavil prachové búrky na Marse a odhalil prachový charakter mesačnej pôdy. V tom istom období pracoval na zdokonalení koronografu, prístroja, ktorým sa dá pozorovať koróna Slnka aj mimo jeho zatmenia. V roku 1931 sa stal prvým človekom, ktorý ju tak pozoroval. V koróne objavil spektrálne čiary a zhotovil niekoľko filmov, ktoré v roku 1938 predviedol na zasadaní IAU. O rok neskôr bol zvolený do Francúzskej akadémie vied a v roku 1943 sa stal hlavným astronómom na Meudonskom observatóriu. 

Zomrel 2. apríla 1952 vo veku 55 rokov na zástavu srdca pri návrate z expedície za zatmením Slnka v Sudáne.

## Ocenenia
* 1939 Zlatá medaila Kráľovskej astronomickej spoločnosti
* 1947 Bruceova medaila
* 1951 Medaila Henryho Drapera

Jeho meno nesú krátery na Mesiaci a Marse, a planétka 2452 Lyot.

## Referencie


## Literatúra
* Dossier documentaire  réalisé sur le fonds Bernard Lyot conservé à la Bibliothèque de l'Observatoire de Paris
* « Bernard Lyot : une bibliographie sélective ». Bibliothèque de l’Observatoire de Paris, octobre 2007.
* Inventaire du fonds Bernard Lyot. Bibliothèque de l'Observatoire de Paris .

## Externé odkazy

* Veröffentlichungen von B. Lyot v Astrophysics Data System
* Nachrufe auf B. Lyot v Astrophysics Data System
*L'histoire du pic du Midi, très liée à celle de Bernard Lyot

Kategória:Francúzski astronómovia
Kategória:Členovia Francúzskej akadémie vied
Portable Game Notation

**Portable Game Notation** (skratka **PGN**) je univerzálny formát pre šachové počítačové programy. Je navrhnutý tak, aby ho okrem počítačových programov vedeli čítať aj ľudia.
Vychádza z anglickej algebraickej šachovej notácie. PGN súbor má obvykle rozšírenie ".pgn".
Je to obyčajný textový súbor. Jeden riadok súboru môže mať najviac 255 znakov, doporučuje sa, aby mal najviac 80 znakov. Komentáre sa píšu medzi "{" a "}". Súčasná verzia PGN formátu bola schválená 12.3.1994.

## Ukážka
[Event „F/S Return Match“]
[Site „Belgrade, Serbia JUG“]
[Date „1992.11.04“]
[Round „29“]
[White „Fischer, Robert J.“]
[Black „Spassky, Boris V.“]
[Result „1/2-1/2“]
 
1.e4 e5 2.Nf3 Nc6 3.Bb5 {This opening is called Ruy Lopez.} a6 4.Ba4 Nf6
5.O-O Be7 6.Re1 b5 7.Bb3 d6 8.c3 O-O 9. h3 Nb8 10.d4 Nbd7 11.c4 c6
12.cxb5 axb5 13.Nc3 Bb7 14.Bg5 b4 15.Nb1 h6 16.Bh4 c5 17.dxe5 Nxe4
18.Bxe7 Qxe7 19.exd6 Qf6 20.Nbd2 Nxd6 21.Nc4 Nxc4 22.Bxc4 Nb6 23.Ne5
Rae8 24.Bxf7+ Rxf7 25.Nxf7 Rxe1+ 26.Qxe1 Kxf7 27.Qe3 Qg5 28.Qxg5 hxg5
29.b3 Ke6 30.a3 Kd6 31.axb4 cxb4 32.Ra5 Nd5 33. f3 Bc8 34.Kf2 Bf5 35.Ra7
g6 36.Ra6+ Kc5 37.Ke1 Nf4 38.g3 Nxh3 39.Kd2 Kb5 40.Rd6 Kc5 41.Ra6 Nf2
42.g4 Bd3 43.Re6 1/2-1/2

## Pozri aj
*Portable bridge notation
## Externé odkazy
* PGN specification by Steven J. Edwards (HTML by Thomas Stahl) 
* Portable Game Notation Specification and Implementation Guide, Steven J. Edwards 

Kategória:Šach
Kategória:Herné súborové formáty
Bridžové počítačové programy

**Bridžové počítačové programy** možno typologicky rozdeliť do nasledujúcich druhov:
*skórovacie programy
*licitačné programy
*hracie programy 
*generátory rozdaní
*klienty pre hranie bridžu na internete
*výukové programy pre výuku licitácie alebo zohrávky

## Skórovacie programy
Skórovacie programy slúžia na ľahšiu administráciu turnaja. Jednotlivé bridžové federácie zvyknú používať ten istý skórovací program, ktorý okrem samotného vyhodnotenia turnaja vytvorí aj súbor, ktorý sa prenesie online do centrálnej evidencie a centrálna evidencia za turnaj pridelí príslušné majstrovské body.

V spolupráci so zariadením Bridgemate, môžu byť výsledky k dispozícii priebežne aj s prípadným zaznamenaním priebehu licitácie a zohrávky a uložené vo forme PBN súboru.

## Licitačné programy
Licitačné programy slúžia na tréning toho ktorého licitačného systému.

## Hracie programy
Hracie programy umožňujú nielen licitovať ale aj zohrávať partiu. Väčšinou umožňujú pracovať aj so súbormi, v ktorých sú zaznamenané už odohrané turnaje a tak sa hráč môže porovnávať aj so svetovou elitou. Niektoré takéto programy umožňujú aj hru po sieti. V nastaveniach si hráč môže zvoliť licitačný systém, ktorý bude používať jeho linka a môže tiež zvoliť, aký systém bude používať protilinka. Takto možno trénovať obranu proti rôznym licitačným systémom.

*Stránka programu GIB, viacnásobný majster sveta
*Program Jack, majster sveta  2001, 2002, 2003, 2004 a 2006

## Generátory rozdaní
Generátory rozdaní slúžia pre automatické generovanie rozdaní pre bridžové turnaje. Zvyknú byť prepojené z miešačkou, ktorá takto vygenerované rozdania pomocou čiarových kódov na kartách aj reálne namieša. Generátor rozdaní musí byť navrhnutý tak, aby ním generované rozdania zodpovedali pravdepodobnosti. Možno ho však aj parametrizovať, keď napríklad pre účely výuky tréner potrebuje vygenerovať rozdania určitého typu.

## Klienty pre hranie bridžu na internete
Bridž možno hrať online na mnohých serveroch prístupných cez internet. Slovenskí hráči hrávajú hlavne na serveri BBO. Online možno hrať priateľský bridž pri virtuálnom stole, možno zorganizovať zápas družstiev alebo sa možno prihlásiť do turnaja.

*BBO server - bezplatný, s možnosťou hrania platených turnajov o ceny
*Server SWAN, bezplatná hra pri stolíku, účasť na turnajoch platená 
*Server Yahoo, bezplatný

Kategória:Bridž
Hymna Česko-Slovenska

**Hymna Česko-Slovenska** sa skladala z dvoch častí. Prvú tvorila jedna sloha českej piesne Kde domov můj a druhú prvá sloha slovenskej piesne Nad Tatrou sa blýska. 

Vznikla v decembri 1918, ďalšie uzákonenia sa uskutočnili v roku 1920 (uznesenie vlády č. 19300) a v roku 1927 (upresnenie melódie). V rokoch 1918 až 1938 pre silnú nemeckú menšinu (1/4 až 1/3 obyvateľov) v Česko-Slovensku existovala aj oficiálna nemecká verzia česko-slovenskej hymny. 

V 70. a 80. rokoch sa hymna oficiálne označovala ako **Štátna hymna Československej socialistickej republiky**, Zákon 102/1990 Zb. hymnu nazýva **Štátna hymna Českej a Slovenskej Federatívnej Republiky** a konštatuje, že ju tvorí *hymna Českej republiky (Čl. IV ústavného zákona Českej národnej rady č. 67/1990 Zb., o štátnych symboloch Českej republiky) a prvá sloha hymny Slovenskej republiky (Čl. V ústavného zákona Slovenskej národnej rady č. 50/1990 Zb., o názve, štátnom znaku, štátnej vlajke, štátnej pečati a o štátnej hymne Slovenskej republiky); pri hraní a speve štátnej hymny sa zachováva toto poradie.*

## Oficiálny text
:Kde domov můj,
:kde domov můj.
:Voda hučí po lučinách,
:bory šumí po skalinách,
:v sadě skví se jara květ,
:zemský ráj to na pohled!
:A to je ta krásná země,
:země česká, domov můj,
:země česká, domov můj!

:Nad Tatrou sa blýska,
:hromy divo bijú.
:Zastavme sa bratia,
:veď sa oni stratia,
:Slováci ožijú.

V druhej vete slovenskej časti česko-slovenskej hymny bola až do roka 1990 slová: „Zastavme sa…“ namiesto pôvodného „Zastavme ich…“. Od roku 1990 sa slovenská hymna vrátila k pôvodnému textu Janka Matúšku.

## Nemecká verzia (oficiálny text v medzivojnovom období)
:Wo ist mein Heim, 
:mein Vaterland.
:Wo durch Wiesen Bäche brausen, 
:Wo auf Felsen Wälder sausen, 
:Wo ein Eden uns entzückt, 
:Wenn der Lenz die Fluren schmückt: 
:Dieses Land, so schön vor allen, 
:Böhmen ist mein Heimatland. 
:Böhmen ist mein Heimatland.

:Ob der Tatra blitzt es, 
:Dröhnt des Donners Krachen 
:Doch der Stürme Wehen 
:wird gar bald vergehen 
:Brüder, wir erwachen!

## Maďarská verzia (oficiálny text v medzivojnovom období)
V rokoch 1918 až 1938 existovala aj oficiálna verzia česko-slovenskej hymny v maďarčine. Maďarská verzia zostávala iba z prvej slohy piesne Kde domov můj.

Hol patak zúg a hegyháton,

Csörgedez a rónaságon.

Üde virág a kertben,

Mint egy földi édenben.

Ez az istenáldotta föld,

Csehszlovák föld a hazám,

Csehszlovák föld a hazám.

## Iné projekty

Kategória:Hymny
Kategória:Štátne symboly Česko-Slovenska